Eagles rok guruhining asoschilaridan biri Glenn Fray 67 yoshida vafot etdi, deb xabar bermoqda CBS telekanali. Glenn Fray guruhga Don Xenli bilan 1971 yilda asos solgan va guruhning butun faoliyati davomida ishtirok etib kelgan. U gitarada musiqa ijro qilgan va xonandalardan biri bo‘lgan. Bundan tashqari, Fray 1980-yillarda o‘zining yakkaxon faoliyatini boshlagan. Musiqachi yaqinlarining aytishicha, u oxirgi haftalar davomida revmatik artrit va zotiljam asoratlari bilan kurashgan.